**Åsane folkehøgskole** er en frilynt folkehøgskole som ligger i på Hylkje i bydelen Åsane i Bergen. Skolen har rundt 110 elever fordelt på ulike linjer. Skolen ble bygget i 1966, og skolens bygningsmasse ble rehabilitert i 2020. Skolen eies av avholdsorganisasjonen IOGT i Norge.

Linjer
------

Skolen har følgende linjer (skoleåret 2021/2022):

* Arkitektur og design
* Digital animasjon
* Forfatterlinjen Skriveverkstedet
* Latin-Amerika - Cuba og Mexico
* Latin-Amerika - Peru og Amasonas
* Musikal
* Musikk og vokal
* Spillutvikling
* Teater og Impro

Internasjonalt engasjement
--------------------------

I Bangalore i India har Åsane folkehøgskole i samarbeid med Assosiation for Promoting Social Action (APSA) bygget et krise- og omsorgssenter for gatebarn som heter Suraksha. Surakshasenteret gir jenter som har vært utsatt for misbruk og overgrep en ny start. Her får jentene beskyttelse, krisehjelp, omsorg og mulighet til å ta igjen tapt utdanning. I 2018 var senteret fullfinansiert, og Åsane folkehøgskole kunne avslutte sitt engasjement for å få finansiert etableringen av senteret.

I hovedstaden Katmandu i Nepal støtter skolen CWINNs arbeid ved å yte bidrag til barnehjemmet Balika. I tillegg til pengestøtte bidrar elever, ansatte og venner av skolen med å strikke varme gensere til barna på barnehjemmet. Årlig fraktes rundt 60 nystrikkede ullgensere fra Åsane folkehøgskole til Balika.

Hvert år arrangerer Åsane folkehøgskole et solidaritetsløp. Løpet går enten rundt Lille Lungegårdsvann i Bergen sentrum, eller rundt skolen på Hylkje. Linjen «Global solidaritet» er hovedansvarlig for å arrangere løpet på vegne av skolen, men alle skolens elever er med på innsamlingsaksjonen, hvorav familie, venner, bekjente og andre er med på å støtte prosjektet som sponsorer. Alle pengene skolen samler inn, går til hjelpeorganisasjonen FORUT, som fordeler midlene på sine prosjekter. Tradisjonen med solidaritetsløp startet skoleåret 2015/2016. Da het løpet «Løp for India», men har fra skoleåret 2017/2018 endret navn til «Svett for menneskerett».

Musikal som fellesprosjekt
--------------------------

Hvert skoleår settes det av to uker hvor den vanlige timeplanen må vike, og alle elever og ansatte jobber sammen om å sette opp en musikal som skal vises for venner, familie og andre skoler.

Bildegalleri
------------

* Matsalen på Åsane folkehøgskoleMatsalen på Åsane folkehøgskole
* Spillutvikling på Åsane folkehøgskoleSpillutvikling på Åsane folkehøgskole
* Wikipediakurs for linjen Globalt Perspektiv med Jorid Martinsen fra Wikimedia Norge.Wikipediakurs for linjen Globalt Perspektiv med Jorid Martinsen fra Wikimedia Norge.
* Gatekusnt på Åsane folkehøgskole.Gatekusnt på Åsane folkehøgskole.
* Musikk og vokal på Åsane folkehøgskole har rytmelek.Musikk og vokal på Åsane folkehøgskole har rytmelek.
* Suraksha-senteret utenfor Bangalore i India. Senteret er finansiert av innsamlede midler fra Åsane Folkehøgskole.Suraksha-senteret utenfor Bangalore i India. Senteret er finansiert av innsamlede midler fra Åsane Folkehøgskole.
* Skilt på Suraksha-senteret.Skilt på Suraksha-senteret.

Referanser
----------

1. 1 2  «Åsane Folkehøgskole | Folkehøgskolen i Bergen». aasane.fhs.no. Besøkt 18. januar 2022.
2. ↑  «Åsane folkehøgskole». *www.bergenbyarkiv.no*. Bergen byleksikon. Besøkt 18. januar 2022.
3. ↑  «Åsane Folkehøgskole». *Folkehøgskolene*. Besøkt 18. januar 2022.
4. ↑  «Åsane folkehøgskole». *www.bygg.no* **(norsk)**. 15. september 2020. Besøkt 18. januar 2022. «Brødrene Ulveseth AS har rehabilitert og bygd ut undervisnings- og administrasjonsbygget ved Åsane folkehøgskole på Hylkje i Bergen.»
5. 1 2 3  «Åsane Folkehøgskole løp inn 340.000 kr». *FORUT*. 30. mai 2018. Besøkt 18. januar 2022. «Det årlige solidaritetsløpet til Åsane Folkehøgskole rundt Lille Lungegårdsvann i Bergen satte i år rekord: Eventyrlige 340.000 kroner. Skolen inngår nå en ny femårsavtale om samarbeid med FORUT. | FORUT og Åsane Folkehøgskole har samarbeidet i mange år om skolens årlige innsamlingsaksjon, elevenes reiser og tilknytningen til partnere i FORUTs prosjektland. Det har blitt en tradisjon at elever og andre tilknyttet skolen løper rundt Lille Lungegårdsvann i Bergen for å samle inn penger til utviklingsarbeid. Løpet «Svett for menneskerett» satte i år ny rekord med hele 340.000 kroner.»

  


|  |  |
| --- | --- |
| Oppslagsverk/autoritetsdata | Bergen byleksikon **·** VIAF **·** Nasjonalt skoleregister
 |